Rikunarita-ORG/Wikinium huggingface dataset:
# ஐ. எம். டி. பி இணையத்தளம்

ஐ. எம். டி. பி இணையத்தளம்|  |
| இணையதளம் சூலை 25, 2009
IMDb.com |
| வலைத்தள வகை | இணையதளம் திரைப்படம், தொலைக்காட்சி, மற்றும் நிகழ்பட ஆட்டம் தரவுத்தளம் |
| கிடைக்கும் மொழி(கள்) | ஆங்கிலம், பிரான்சிய மொழி, இடாய்ச்சு மொழி, அங்கேரிய மொழி, இத்தாலிய மொழி, போலிய மொழி, போர்த்துக்கேய மொழி, உருமானிய மொழி, துருக்கிய மொழி மற்றும் எசுப்பானியம் |
| உரிமையாளர் | அமேசான்.காம் |
| உருவாக்கியவர் | கொல் நீதம் |
| வணிக நோக்கம் | ஆம் |
| பதிவு செய்தல் | பயனர் விருப்பம் |
| வெளியீடு | அக்டோபர் 17, 1990 |
| தற்போதைய நிலை | இயங்குகிறது |

**ஐ. எம். டி. பி** (*IMDb*) இவ்விணையத்தளம் ஆனது உலக திரைப்படங்களினைப் பற்றிய அனைத்துத் தகவல்களையும் வழங்கும் தளமாக விளங்குகின்றது. மேலும் இவ்விணையத்தளத்தினை இலவசமாகப் பயனர் பகுதியை ஏற்படுத்திக் கொள்ள வாய்ப்புகளும் உண்டு. உலகளவில் திரைப்படங்களிற்காகப் பார்க்கப்படும் தளங்களில் இத்தளம் முதலிடத்தில் இருப்பது குறிப்பிடத்தக்கது. மிகப் பெரிய பட விநியோக நிறுவனங்களான பாராமவுண்ட், யுனிவெர்சல், பாக்ஸ் பிக்சர்ஸ், வார்னர் ப்ரதர்ஸ், கொலம்பியா பிக்சர்ஸ் போன்றவை தங்களது படங்களைப் பற்றி அவர்களே தகவல்களை இந்த தரவுத் தளத்தில் உள்ளீடு செய்வார்கள்.

சிறிய படங்கள் பற்றிய தகவல்களை, பார்வையாளர்களும் ரசிகர்களும் உள்ளீடு செய்யலாம். ஆனால் நீங்கள் அந்தப் படத்தின் புகைப்படங்கள், டிரைலர்களை தரவேற்ற விரும்பினால் கட்டணம் செலுத்த வேண்டும். மேலும் படத்தைப் பற்றிய ஆதாரபூர்வமான தகவல்களையும் தர வேண்டும்.

## சிறப்பான விஷயங்கள்

புதிதாகப் பயனர் கணக்கை ஏற்படுத்திய பின்னர்:

* நமக்குப் பிடித்தமான திரைப்படங்களின் புள்ளிகளை நாமே விரும்பியபடி வழங்கலாம்.இவ்வாறு நாம் வழங்கும் புள்ளிகள் கணக்கெடுக்கப்பட்டு அத்திரைப்படத்தினை உலகத்தின் பல பாகங்களிலும் உள்ள மக்களால் வரவேற்கப்படுமாறு செய்யலாம்.மேலும் அவ்வாறு செய்வதன் மூலம் நமக்கு சிறந்த திரைப்படமாகத் தோன்றும் திரைப்படங்கள் உலக மக்களாலும் ரசிக்கப்படலாம்.
* நாம் இதுவரை காலங்களும் பார்த்து ரசித்த திரைப்படங்களினை ஒரு பட்டியலாகச் சேகரித்து பின்னர் நமது விருப்பத்திற்கேற்றாற் போல புள்ளிகளை வழங்கலாம்.
* மேலும் நாம் பார்த்த படங்களின் விமர்சனங்களையும் எழுதலாம்.

## பிற விபரங்கள்

சர்வதேச சந்தைப்படுத்துதலை இந்தத் தளம், மறைமுகமாக உறுதிப்படுத்துகிறது. படம் வெளியான சில ஆண்டுகள் கழித்தும் படங்களின் இறுவட்டு விற்பனையை, தனது தாய் தளமான அமேஸான் மூலம் ஊக்குவிக்கிறது அல்லது இறுவட்டு வாடகைக் கடைகளைப் பற்றிய தகவல்களும் உள்ளடங்கியுள்ளன.

## மேற்கோள்கள்

## வெளியிணைப்புகள்

ஐ.எம்.டி.பி
# நடிகர்

தமிழ்த் திரையுலகில் நடிகர் திலகம் என்று அழைக்கப்படும் நடிகர் சிவாஜி கணேசன்.
**நடிகர்** அல்லது **நடிகை** (ஆங்கிலம்: *Actor*) என்பது ஒரு கதாபாத்திரத்தை சித்தரிக்கும் நபர் ஆகும். இவர்கள் திரைப்படத்திலோ,
தொலைக்காட்சியிலோ, நாடகக்கொட்டகை, வானொலி நாடகத்திலோ பங்கு பெற்று வேடமேற்று நடிப்பார்கள். சிலநேரங்களில் அவர்கள் பாடவோ அல்லது நடனமாடவோ மட்டுமே பங்காற்றியிருப்பர்.

முன்னதாக பண்டைக் கிரேக்கம் மற்றும் பண்டைய ரோம் காலங்களில் ஆண்கள் மட்டுமே நடிகர்களாக இருந்தனர். பெண்களின் பாத்திரங்கள் பொதுவாக ஆண்கள் அல்லது சிறுவர்களால் நடித்தன. பண்டைய ரோம் காலத்தில் பெண் மேடை கலைஞர்களை அனுமதித்தாலும், அவர்களில் சிறுபான்மையினருக்கு மட்டுமே பேசும் பாகங்கள் வழங்கப்பட்டன.

## வரலாறு

மேற்கத்திய வரலாறுகளில் முதன்முதலில் நடிகர் ஒருவர் நடித்ததாகக் கருதப்படுவது கி.மு 534 ஆகும். அன்று கிரேக்க நடிகர் தெஸ்பிஸ், 'தியேட்டர் டியொனிசுஸ்' என்ற நாடகத்தில் வேடமணிந்து முதல் வார்த்தைகளை பேசியபோது நடிப்பின் துவக்கம் நிகழ்ந்ததாக வரலாற்றாளர்கள் கருதுகின்றனர். அது வரை கதை சொல்லிவந்த பழக்கத்திலிருந்து இது முக்கிய மாற்றமாக அமைந்தது. முதல் நடிகர் பெயர் தெஸ்பிஸ் என்பதாலேயே இன்றும் நடிகர்களை ஆங்கிலத்தில் தெஸ்பியன்ஸ் எனக் குறிப்பிடுகின்றனர்.

## தமிழ் சூழ்நிலை

சங்க கால முத்தமிழில் நாடகம் ஒன்றாக அமைந்துள்ளதால் பழங்காலத்திலிருந்தே இத்துறை தமிழகத்தில் நிலை பெற்றிருந்ததை உணரலாம். கூத்து என்ற நாடகமும் நடனமும் இசையும் கலந்த வடிவத்தில் நடிகர்கள் கூத்து கட்டுபவர்கள் என அறியப் பட்டனர். இருபதாம் நூற்றாண்டில் சங்கரதாஸ் சுவாமிகள், பம்மல் சம்பந்த முதலியார் போன்றவர்கள் நாடகக்கலைக்கு புத்துயிர் ஊட்டியபோது முதன்மை நடிகர்கள் 'இராஜபார்ட்' என்றும், பெண் வேடமிட்ட ஆண் நடிகர்கள் 'ஸ்த்ரீ பார்ட்' எனவும் எதிர்மறை நாயகர்கள் 'கள்ளபார்ட்' எனவும் அழைக்கப்பட்டனர்.

## பெண்ணிய நிலை

ஆங்கிலத்தில் நடிகைகளுக்கு 'Actress' என்று அழைக்கப்பட்டு வந்தது. இதனை பெண்ணியவாதிகள் எதிர்த்ததினால் இருபாலரையும் 'Actor' என்றே குறிப்பிடுதல் நவீன மரபாயுள்ளது. பல சமூகங்களில் பெண்கள் நடிப்பது இழிவாகக் கருதப்படுகிறது. இதனாலேயே பெண்கள் வேடங்களையும் ஆண்கள் ஏற்று நடிப்பது வழக்கமாக இருந்தது. ஆங்கில நாடகாசிரியர் வில்லியம் ஷேக்ஸ்பியர் குழுவிலேயே பெண் வேடங்களை ஆண்கள் ஏற்று நடித்தனர்.

## மேற்கோள்கள்
# ஒகையோ

|  |
| --- |
| **ஒகையோ மாநிலம்** |
|

|  |  |
| --- | --- |
|  |  |
| ஒகையோவின் கொடி | ஒகையோ மாநில சின்னம் |
| *புனைபெயர்(கள்): பக்கை மாநிலம்* |
| *குறிக்கோள்(கள்): With God, all things are possible*
(கடவுளுடன் எல்லாம் செய்யமுடியும்) |
|  ஒகையோ மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | இல்லை |
| **தலைநகரம்** | கொலம்பஸ் |
| **பெரிய நகரம்** | கொலம்பஸ் |
| **பெரிய கூட்டு நகரம்** | கிளீவ்லான்ட் மாநகரம் |
| **பரப்பளவு** |  34வது |
|  - மொத்தம் | 44,825 சதுர மைல் (116,096 கிமீ²) |
|  - அகலம் | 220 மைல் (355 கிமீ) |
|  - நீளம் | 220 மைல் (355 கிமீ) |
|  - % நீர் | 8.7 |
|  - அகலாங்கு | 38° 24′ வ - 41° 59′ வ |
|  - நெட்டாங்கு | 80° 31′ மே - 84° 49′ மே |
| **மக்கள் தொகை** | 7வது |
|  - மொத்தம் (2000) | 11,353,140 |
|  - மக்களடர்த்தி | 277.26/சதுர மைல்  107.05/கிமீ² (9வது) |
| **உயரம்** |   |
|  - உயர்ந்த புள்ளி | காம்பெல் மலை 1,550 அடி  (472 மீ) |
|  - சராசரி உயரம் | 853 அடி  (260 மீ) |
|  - தாழ்ந்த புள்ளி | ஒகையோ ஆறு 455 அடி  (139 மீ) |
| **ஒன்றியத்தில் இணைவு** | மார்ச் 1, 1803 (17வது) |
| **ஆளுனர்** | டெட் ஸ்றிக்லன்ட் (D) |
| **செனட்டர்கள்**  | ஜார்ஜ் வொய்னொவிச் (R) ஷெராட் ப்ரௌன் (D) |
| **நேரவலயம்** | கிழக்கு: ஒருங்கிணைந்த அனைத்துலக நேரம்-5/-4 |
| **சுருக்கங்கள்** | OH US-OH |
| **இணையத்தளம்** | www.ohio.gov |

**ஒகையோ** (*Ohio*) ஐக்கிய அமெரிக்காவின் மாநிலங்களுள் ஒன்றாகும். ஐக்கிய அமெரிக்காவின் பெரிய ஏரிகள் பகுதியில் அமைந்துள்ளது. ஒகையோ என்னும் பெயர் வட அமெரிக்கப் பழங்குடியாகிய இராக்குவா மக்களின் மொழியில் "நல்ல ஆறு" அல்லது "நல்லாறு" எனப்பொருள் படும். இதன் தலைநகரம் கொலம்பஸ் ஆகும். ஐக்கிய அமெரிக்காவில் 17 ஆவது மாநிலமாக 1803ம் ஆண்டில் இணைந்தது. இம் மாநிலத்தில் 2000 ஆம் ஆண்டு சனத்தொகைக் கணக்கெடுப்பிற்கு அமைய 11,353,140 மக்கள் வசிக்கின்றனர். மக்கள் தொகை வரிசைப்படி ஐக்கிய அமெரிக்காவில் இது 7 ஆவது மாநிலமாகும். இதன் பரப்பளவு 116,096 சதுர கி.மீ. பரப்பளவில் ஐக்கிய அமெரிக்காவில் 34 வது இடத்தை வகிக்கின்றது.

## மேற்கோள்கள்

## வெளி இணைப்புகள்

* ஒகையோ மாநில அரசு இணையத்தளம்
# கலிபோர்னியா

|  |
| --- |
| **கலிபோர்னியா மாநிலம்** |
|

|  |  |
| --- | --- |
|  |  |
| கலிபோர்னியா மாநிலக் கொடி | கலிபோர்னியா மாநில சின்னம் |
| *புனைபெயர்(கள்): தங்க மாநிலம்* |
| *குறிக்கோள்(கள்): Eureka யூரீக்கா* |
|  கலிபோர்னியா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | ஆங்கிலம் |
| **தலைநகரம்** | சேக்ரமெண்டோ |
| **பெரிய நகரம்** | லாஸ் ஏஞ்சல்ஸ் |
| **பரப்பளவு** |  3வது |
|  - மொத்தம் | 163,696 சதுர மைல் (423,970 கிமீ²) |
|  - அகலம் | 250 மைல் (400 கிமீ) |
|  - நீளம் | 770 மைல் (1,240 கிமீ) |
|  - % நீர் | 4.7 |
|  - அகலாங்கு | 32°30' வ - 42° வ |
|  - நெட்டாங்கு | 114°8' மே - 124°24' மே |
| **மக்கள் தொகை** | 1வது |
|  - மொத்தம் (2000) | 33,871,648 |
|  - மக்களடர்த்தி | 217.2/சதுர மைல்  83.85/கிமீ² (12வது) |
|  - சராசரி வருமானம் | $49,894 (13வது) |
| **உயரம்** |   |
|  - உயர்ந்த புள்ளி | விட்னி மலை 14,505 அடி  (4421 மீ) |
|  - சராசரி உயரம் | 2,900 அடி  (884 மீ) |
|  - தாழ்ந்த புள்ளி | பாட்வாட்டர் -282 அடி  (-86 மீ) |
| **ஒன்றியத்தில் இணைவு** | செப்டம்பர் 9, 1850 (31வது) |
| **ஆளுனர்** | ஆர்னோல்ட் ஸ்வார்செனேகர் (R) |
| **செனட்டர்கள்**  | டயான் ஃபைன்ஸ்டைன் (D) பார்பரா பாக்சர் (D) |
| **நேரவலயம்** | பசிபிக் நேர வலயம் (வட அமெரிக்கா) |
| **சுருக்கங்கள்** | CA Calif. US-CA |
| **இணையத்தளம்** | www.ca.gov |

**கலிபோர்னியா** ஐக்கிய அமெரிக்கா நாட்டின் மேற்குப்பகுதியின் தென்பாதியைக் கொண்டு பசிபிக் மாக்கடலுக்கு அடுத்து இருக்கும் ஒரு பெரிய மாநிலமாகும். இதற்கு வடக்குத் திசையில் ஒரிகன் மாநிலமும், கிழக்குத் திசையில் நெவாடா மாநிலமும், அரிசோனா மாநிலமும், தெற்குத் திசையில் மெக்சிகோவின் பாஹா கலிபோர்னியாவும் உள்ளன. இங்கே 37 மில்லியன் மக்கள் 423.970 சதுர கி.மீ (163,696 சதுர மைல்) பரப்பில் வாழ்கிறார்கள். மக்கள்தொகையில் இம்மாநிலமே ஐக்கிய அமெரிக்காவில் முதலிடம் வகிக்கின்றது. நிலப்பரப்பிலும் மூன்றாவது இடத்தைப் பெற்றுள்ளது. கலிபோர்னியாவில் உள்ள லாஸ் ஏஞ்சல்ஸ், சான் பிரான்சிஸ்கோ போன்றவை இம்மாநிலத்தின் பெரிய நகரங்கள் ஆகும். சேக்ரமெண்டோ இதன் தலைநகரம் ஆகும்.

## வரலாறு

கலிபோர்னியாவில் 10,000 ஆண்டுகளுக்கு மேல் மனிதர்கள் வாழ்ந்து வருவதாகத் தெரிகிறது.

ஐரோப்பியர்கள் இங்கு வருவதற்கு முன் இங்கிருந்த அமெரிக்க முதற்குடி மக்கள் அமெரிக்கக் கண்டத்தில் வேறு எங்குமுள்ளதைக் காட்டிலும் எண்ணிக்கையில் பல்வேறு இனங்களாகவும், மக்களடர்த்தியும் அதிகமாக இருந்தனர். 1769இல் ஸ்பெயின் நாட்டினர் தம்குடியாக்கினர். ஆனால் 1810-1821க்கு இடையே நடந்த மெக்சிக்கோவின் விடு்தலைப் போருக்குப்பின், கலிபோர்னியா மெக்சிக்கோவின் ஒரு பகுதியாக இருந்தது. பின்னர் 1846-1848இல் நடந்த அமெரிக்க - மெக்சிக்கோ போரில் அமெரிக்கா இப்பகுதியைக் கைப்பற்றியது. 1848-1849இல் தங்கம் எடுப்பதற்காக நிகழ்ந்த பெரும் வேட்கையில் இப்பகுதிக்கு சுமார் 90,000 மக்கள் குடியேறினர். அதன்பின் கலிபோர்னியா அமெரிக்காவின் 31 ஆவது மாநிலமாக 1850இல் மாறியது.

## பொருளாதாரம்

கலிபோர்னியா ஐக்கிய அமெரிக்காவையே முன்னிழுத்துச் செல்லும் பேரியந்திரம் என்றும் கூறுவதுண்டு. கலிபோர்னியா மட்டுமே ஆண்டுக்கு (2005 ஆண்டின் கணக்குப்படி), 1.55 டிரில்லியன் அமெரிக்க டாலர்கள் மதிப்புடைய பொருள் உற்பத்தி செய்கின்றது. உலகிலேயே ஆறு நாடுகள்தான் இம்மாநிலத்தைவிட பெரிய பொருளாதாரம் ஆகும். அமெரிக்காவின் 13 டிரில்லியன் அமெரிக்க டாலர் பொருளாதாரத்தில் 13% கலிபோர்னியாவின் ஆக்கம்.

## மேற்கோள்கள்
# அதிகாரக் கட்டுப்பாடு

நூலகவியலிலும் ஆவணகவியலும் **அதிகாரக் கட்டுப்பாடு** என்பது மீதரவுகளில் பயன்படுத்தப்படும் பெயர்களின் சொற்கூட்டலை அல்லது அடையாளத்தை கட்டுப்படுத்தப் பயன்படும் ஒரு செயலாக்கம் ஆகும். நபர்கள், இடங்கள், பொருட்கள், கருத்துருக்களின் பெயர்கள் அதிகாரபூர்வமான முறையில் வழிவருகின்றன என்ற எண்ணத்தில் அதிகாரம் என்ற சொல்லாடல் இடம்பெறுகின்றது. தனித்துவமான அதிகாரக் கட்டுப்பாட்டுத் தலைப்புகள் அல்லது அடையாளங்கள் பல்வேறு தொகுப்புக்களில் ஒரே தலைப்பைச் சுட்ட, குறுக்குக் குறிப்புகள் செய்யப் பயன்படும் ஓர் சொல்லாடல் ஆகும்.

## மேற்கோள்கள்

**Lua error in Module:Authority\_control\_files at line 17: bad argument #1 to 'pairs' (table expected, got nil).**
# ஒருங்கிணைந்த அனைத்துலக நேரம்

**ஒருங்கிணைந்த பொது நேரம்** அல்லது **ஒருங்கிணைந்த பன்னாட்டு நேரம்** (**ஒபொநே**) (Coordinated Universal Time-UTC) என்பது அதிதுல்லிய அணு நேர சீர்தரம் ஆகும். இதில் சம அளவான நொடிகள் காணப்படுகின்றன. இவை பன்னாட்டு அணு நேரத்தின் மூலம் வரையறுக்கப்பட்டுள்ளன. அவ்வப்போது புவியின் சுழற்சியில் ஏற்படும் மந்தத்துக்கு ஈடு செய்யும் விதமாக நெடு நொடிகள் அறிவிக்கப்படும். இதன் மூலமாக புவியின் சுழற்சியைக் கொண்டு கணிப்பிடப்படும் பன்னாட்டு நேரத்துடன் ஒருமுகப்படுத்தப்படுகிறது...

உலகின் நேரவலயங்கள் ஒருங்கிணைக்கப்பட்ட சர்வதேச நேரத்திலிருந்தான வேறுபாடுகள் (+ அல்லது -) மூலமாக குறிக்கப்படுகிறது.

## மேற்கோள்கள்

## வெளி இணைப்புகள்

* Current UTC, Time Zone (Coordinated Universal Time)
* How do I translate Universal Time into my time?
* GMT vs. UTC பரணிடப்பட்டது 2015-02-03 at the வந்தவழி இயந்திரம்

|  |
| --- |
| இக்கட்டுரை பார்க்கப்பட்டது **செவ்வாய், 2026-06-09 T00:19 ஒ.ச.நே.இது இற்றைப்படுத்தப் படாமல் இருந்தால்* (purge) |

## இதனையும் காண்க

* கிரீன்விச் இடைநிலை நேரம்
# புவியியல் ஆள்கூற்று முறை

அகலாங்கு மற்றும் நெட்டாங்குகளை காட்டும் புவியின் வரைப்படம்
**புவியியல் ஆள்கூற்று முறை** (*Geographic coordinate system*) என்பது புவியின் மீதுள்ள எந்தவொரு இடத்தையும் கோள ஆள்கூற்று முறையின் இரண்டு ஆள்கூறுகளைப் பயன்படுத்தி வெளிப்படுத்தும் ஒரு முறையாகும். இதன் போது புவியின் சுழற்சி அச்சை மையமாக கொண்டு ஆள்கூறுகள் கணிக்கப்படுகின்றன. கிரேக்க சிந்தனையாளரான தொலெமி பாபிலோனியர்களிடமிருந்து பெறப்பட்ட தகவல்களைக் கொண்டு வட்டமொன்றை 360 பகுதி(பாகை)களாகப் பிரித்தார்.

* அகலாங்கு (நிலநேர்க்கோடு) என்பது எந்தவொரு புள்ளிக்கும் நடுக்கோட்டுக்கும் இடையேயான கோணமாகும். ஒன்றுக்கொன்று சமதொலைவான கற்பனை அகலாங்கு கோடுகள் பூமியின் மேற்பரப்பில் சிறு வட்டங்களை அமைக்கின்றன. நிலநடுக்கோடு 0 பாகை அகலாங்காகும். இது ஒரு பெருவட்டத்தை அமைக்கிறது. புவி முனைகள் 90 பாகை அகலாங்குகளாகும் (வட முனை 90° N, தென் முனை 90° S).
* நெட்டாங்கு (நிலநிரைக்கோடு) என்பது ஒரு புள்ளி ஏதாவது ஒரு புள்ளியிலிருந்து கிழக்காகவோ மேற்காகவோ ஆக்கும் கோணமாகும்: ஐக்கிய இராச்சியத்தின் கிறின்விச் நகரூடாக செல்லும் வட தெற்கான் கோடு 0 பாகையாகக் கொள்ளப்படுகிறது. அகலாங்குகளை போலல்லாது நெட்டாங்குகள் எல்லாமே பெரு வட்டங்களாகும். இக்கோடுகள் யாவும் வட மற்றும் தென்முனைகளில் இணைகின்றன.

இவ்விரு ஆள்கூறுகளை கையாள்வதன் மூலம் புவி மேற்பரப்பின் எந்தவொரு புள்ளியையும் அடையாளப்படுத்தலாம்.

எடுத்துக்காட்டாக, சென்னை மாநகரானது அகலாங்கு 13.09° வடக்கு, மற்றும் 80.27° கிழக்கு ஆள்கூறுகளை கொண்டுள்ளது. இதன் கருத்து, புவி மையத்திலிருந்து 13.09° வடக்காகவும்,80.27° கிழக்காகவும் வரையப்படும் ஒரு கற்பனைக் காவியானது சென்னை மாநகரூடாக செல்லும் என்பதாகும்.

பாகையானது பொதுவாக, கலை ( ′ ) விகலை ( ″ ) என பிரிக்கப்படுகின்றது. அகலாங்கு மற்றும் நெட்டாங்கு என்பவற்றை குறிக்க இவை பல முறைகளில் பயன்படுத்தப்படுகின்றன. பொதுவாக அகலாங்கு முதலில் கூறப்படுவது வழக்கமாகும்.

* **DM** பாகை:கலை (49:30.0-123:30.0)
* **DMS** பாகை:கலை:விகலை (49:30:00-123:30:00)
* **DD** தசம பாகை (49.5000-123.5000), பொதுவாக 4 தசமதானங்களுக்கு.

அகலாங்கு மற்றும் நெட்டாங்கு என்பவற்றை கணிப்பிட பயன்படுத்தப்படும் முறைக்கேற்ப (Geodetic system அல்லது datum அல்லது WGS84) ஒரு புள்ளியின் அகலாங்கு மற்றும் நெட்டாங்கு என்பன வேறுபடும். இது இம்முறைகள் பயன்படுத்தும் ஆதாரப்புள்ளியை பொருத்ததாகும்

## புவிநிலை ஆள்கூறுகள்

புவிநிலை செயற்கைக்கோள்கள் (உ+ம் தொலைக்காட்சி செயற்கைகோள்கள் ) நிலநடுக்கோட்டுக்கு மேலாக காணப்படுகின்றன. ஆகவே, அவற்றின் நிலையம் நெட்டாங்குகள் மூலமாக வெளிப்படுத்தப்படுகின்றது. அவற்றின் அகலாங்கு மாறுவதில்லை அஃது எப்போதும் பூச்சியமாகும்.

## மூன்றாவது பரிமாணம்: உயரம், ஆழம்

புவி மேற்பரப்பிலுள்ள ஒரு புள்ளியை முற்றாக வரையறுத்து நிலையப்படுத்த உயரமும் தேவைப்படுகிறது. ஒரு புள்ளியின் உயரமானது ஒரு ஆதார தளத்துக்குச் சார்பாக அதிலிருந்து "செங்குத்தாக" அளக்கப்படுகிறது. புவியின் மையத்திலிருந்து உயரத்தை குறிப்பிட முடியுமாயினும், கடல் மட்டம் பொதுவாக பயன்பாட்டில் உள்ளது. புவியின் ஆழமான அல்லது விண்வெளியில் உள்ள புள்ளிகளைக் குறிக்க மட்டுமே புவி மையத்திலிருந்து அளக்கப்பட்ட தொலைவு பயன்படுத்தப்படுகிறது.

## உசாத்துணைகள்

* எசுடிரோ இன்ஃபோ, ஆக்கம் சேசன் அரிசு, மேலும் பார்க்க பரணிடப்பட்டது 2008-05-17 at the வந்தவழி இயந்திரம்

## வெளியிணைப்புகள்

* ஆள்கூறு முறைகள் பரணிடப்பட்டது 2006-07-21 at the வந்தவழி இயந்திரம்
* கணித தலைப்புகள்-ஆள்கூறு முறைகள் பரணிடப்பட்டது 2010-03-24 at the வந்தவழி இயந்திரம்
* நாடுகளின் புவியியல் ஆள்கூறுகல் (சி.ஐ.ஏ. உலக உண்மைகள்) பரணிடப்பட்டது 2017-11-07 at the வந்தவழி இயந்திரம்
# நாடு

அரசியல்சார் புவியியல் மற்றும் பன்னாட்டு உறவுகள் தொடர்பில் **நாடு** என்பது ஒரு புவியியற் பிரதேசமாகும். சாதாரண வழக்கில் *நாடு* என்ற சொல், *தேசம்* (பண்பாடு சார்ந்த ஒன்று) மற்றும் *அரசு* (அரசியல் சார்ந்த ஒன்று) என்னும் இரண்டு கருத்துருக்களையும் குறிக்கப் பயன்படுத்தப்படுகின்றது.

## இவற்றையும் பார்க்க

* தேச-அரசு நவீன தேச-அரசுகளின் அபிவிருத்தி பற்றிய வரலாறு
* நாடுகளின் பட்டியல்
* நாடுவாரியாகப் பட்டியல்கள்
* சர்வதேசப் பகுதிகளின் பட்டியல்
* உள்ளமைந்த நாடுகள்
* அரசு
* தங்கிவாழ் இடப்பரப்பு
* தங்கிவாழ் ஆள்புலங்களின் பட்டியல்
* உபதேசிய உறுப்புக்களின் பட்டியல்
* ISO 3166, நாடுகளின் பட்டியலும், அவற்றுக்குரிய அனைத்துலக நியமக் குறியீடுகளும்.
* நாடுகளின் பெயர் வரலாற்றுப் பட்டியல்
* ஆள்புலம்
* எல்லை

## வெளி இணைப்புகள்

* சி.ஐ.ஏ உலகத் தகவல் நூல் பரணிடப்பட்டது 2011-03-11 at the வந்தவழி இயந்திரம்

## மேற்கோள்கள்
# மாநகராட்சி

**மாநகராட்சி**  (municipal corporation) ஒரு மாநகரம் அல்லது பெருநகர் பகுதியினை உள்ளாட்சி அமைப்பாகும். இந்தியாவில் பத்து இலட்சத்திற்கும் கூடுதலான மக்கள்தொகை கொண்ட நகராட்சிகள் **மாநகராட்சி** தகுதி பெறுகின்றன. இவற்றிற்கு மாநில அல்லது மாகாண அரசுகள் தனியான சட்டங்கள் மூலம் தன்னாட்சி அதிகாரம் கொடுக்கின்றன.

இத்தகைய பெயரிடல் ஐக்கிய இராச்சியத்தில் தோன்றினாலும், இலண்டன் மாநகராட்சியைத் தவிர்த்து, அங்கு பரவலாக பயன்படுத்தப்படுவதில்லை. இருப்பினும் முந்தைய பிரித்தானிய காலனிகளிலும் இந்தியாவிலும் இந்தக் கருத்து கொள்கையளவில் மாநகர உள்ளாட்சி நிர்வாகத்தின் மையமாக உள்ளது.

## இந்தியா

திருச்சி மாநகராட்சிக் கட்டிடம்
இந்தியாவில் இரண்டு இலட்சத்திற்கும் கூடுதலான மக்கள்தொகை கொண்ட நகராட்சிகள் மாநில அரசுகளால் ஆய்வு செய்யப்பட்டு தனி சட்டம் மூலம் **மாநகராட்சி** நிலை பெறுகின்றன. இதன்மூலம் இந்த மாநகராட்சிகள் நேரடியாக மாநில அரசுடன் தொடர்பு கொள்கின்றன. இந்தியாவின் மிகப்பெரும் மாநகராட்சியாக மும்பை விளங்குகிறது. அடுத்த நிலைகளில் முறையே தில்லி, கொல்கத்தா, பெங்களூரு, சென்னை
ஆகியன உள்ளன.

Chennai Corporation headquarters
மாநகரம் பல வார்டுகளாகப் பிரிக்கப்பட்டு உள்ளாட்சித் தேர்தலில் அங்கத்தினர்கள் தேர்ந்தெடுக்கப்படுகின்றனர். மாநகராட்சி அங்கத்தினர்கள் தங்களுக்குள் மேயர் மற்றும் துணை மேயரை தேர்ந்தெடுத்துக் கொள்கின்றனர். மாநகராட்சியின் நிர்வாகப் பொறுப்புகளை மேலாண்மை செய்ய இந்திய ஆட்சிப் பணியை சேர்ந்த **மாநகராட்சி ஆணையர்** மாநில அரசால் நியமிக்கப்படுகிறார். இவர் மாநகராட்சி ஊழியர்களை மேற்பார்வையிடுவதுடன் மாநகராட்சி எடுக்கும் முடிவுகளை செயலாற்றும் பொறுப்பை உடையவராகிறார். ஆண்டின் நிதிநிலை அறிக்கையையும் தயாரிக்கிறார்.

ஓர் நகரின் மாநகராட்சி சாலைகள் பராமரிப்பு, பொதுப் போக்குவரத்து, குடிநீர் வழங்கல், பிறப்பு/இறப்பு பதிவு, கழிவுகள் அகற்றல் ஆகிய பொறுப்புகளை ஏற்றுள்ளது. மேலும் சில மாநகராட்சிகள் பொதுமக்கள் பாதுகாப்பிற்கான தீயணைப்பு மற்றும் முதலுதவி வண்டி சேவைகளை வழங்குகின்றன.பூங்காக்கள் மற்றும் கட்டிடங்களையும் பராமரிக்கின்றன. இவற்றிற்கான நிதி வருவாய் சொத்து வரி, மனமகிழ்வு வரி, ஆக்ட்ராய் என்னும் நுழைவு வரி (பல மாநகராட்சிகளில் கைவிடப்பட்டு வருகிறது) மூலமும் பயன்படுத்தும் சேவைகளுக்கான கட்டணங்கள் மூலமும் பெறப்படுகிறது.

## மேற்கோள்கள்
# மேயர்-குழு அரசாங்கம்

**மேயர்-குழு அரசாங்கம்** என்பது பெரிய நகரங்களின் உள்ளாட்சி அமைப்பாகும். இந்த அமைப்பின் தலைமை நிர்வாகியான நகர மேயரை, வாக்காளர்கள் நேரடியாக தேர்ந்தெடுக்கப்படுகிறார். மன்றக் குழுவின் வார்டு உறுப்பினர்கள் வார்டுகள் வாரியாக தேர்ந்தெடுக்கப்படுகின்றனர். இது போன்ற உள்ளாட்சி அமைப்பு முறைகள் அமெரிக்க ஐக்கிய நாடுகள், பிரேசில், கனடா, இத்தாலி, துருக்கி, நியூசிலாந்து, போலந்து, இசுரேல் நாடுகளில் உள்ளது. பொதுவாக மேயர்-குழு ஆட்சி அமைப்பில், மேயருக்கு துறைத் தலைவர்களை நியமிப்பதற்கும், பணிநீக்கம் செய்யும் அதிகாரத்துடன், மொத்த உள்ளாட்சி நிர்வாக அதிகாரம் வழங்கப்படுகிறது. இத்தகைய அமைப்பில், மேயரின் நிர்வாகப் பணியாளர்கள் நகர வரவுசெலவுத் திட்டத்தைத் தயாரிக்கின்றனர். இருப்பினும் அந்த வரவுசெலவுத் திட்டம் நகர் மன்றக் குழுவால் அங்கீகரிக்கப்பட வேண்டும்.மேலும் நகர்மன்றக் குழுவின் தீர்மானங்களை ரத்து செய்யும் அதிகாரம் மேயருக்கு உண்டு.

நடுத்தர மற்றும் சிறிய நகரங்களின் உள்ளாட்சி நிர்வாகத்தை நகர்மன்றக் குழு-மேலாளர் அமைப்பில் உள்ளது.

## இதனையும் காண்க

* நகர் மன்றக்குழு-மேலாளர் அரசாங்கம்
* மாநகராட்சி
* நகராட்சி
* பேரூராட்சி

## மேற்கோள்கள்
# மக்களாட்சிக் கட்சி (ஐக்கிய அமெரிக்கா)

| மக்களாட்சிக் கட்சி (ஐக்கிய அமெரிக்கா) |
| --- |

டெமாக்ரட்டிக் கட்சி அல்லது **மக்களாட்சிக் கட்சி** என்பது ஐக்கிய அமெரிக்காவில் உள்ள இரண்டு அரசியல் கட்சிகளில் ஒன்று. மற்றது ரிப்பப்ளிக்கன் கட்சி.

ஐக்கிய அமெரிக்காவில் தற்பொழுது (2007ல்) உள்ள 110 ஆவது காங்கிரசு என்னும் சட்டமன்ற உறுப்பினர்களின் கூட்டத்தில் டெமாக்ரட்டிக் கட்சி உறுப்பினர்களே பெரும்பான்மையராக உள்ளனர்.

வரலாற்று நோக்கில், இன்றுள்ள டெமாக்ரட்டிக் கட்சியானது 1792ல் தாமஸ் ஜெஃவ்வர்சன் அவர்கள் துவக்கிய டெமாக்ரட்டிக்-ரிப்பளிக்கன் கட்சியில் இருந்து தோன்றியதாகும். இதுவே உலகில் உள்ள எல்லா அரசியல் கட்சிகளினும் தொன்மையானது. டெமாக்ரட்டிக் கட்சி என்னும் பெயர் 1830களின் நடுவில் இருந்தே பெற்றுள்ளது.

1912ல் ரிப்பப்ளிக்கன் கட்சி அல்லது குடியரசுக் கட்சியானது தனியாகப் பிரிந்தபின் டெமாக்ரட்டிக் கட்சியானது பொருளியல் கொள்கைகளில் இடதுசாரி சாய்வு கொண்டே இருந்து வந்துள்ளது. உழைக்கும் மக்களினத்தைப் போற்றும் கொள்கைகளைக் கொண்ட ஃவிராங்க்கிலின் டி. ரூசவெல்ட் அவர்களுடைய முற்போக்கு இசைவுடைய கொள்கைகள் இக் கட்சியின் செயற்பாடுகளை 1932 முதல் தாக்கம் ஏற்படுத்தி வந்துள்ளது. 1960களில் அடிமை முறைகளை எதிர்த்து பொது சம உரிமை இயக்கத்தை வலுவாகப் போற்றி முன்னுந்தியது குறிப்பிடத்தக்கதாகும். பரவலாக பொதுமக்களின் உரிமைகளுக்காக போராடும் கொள்கைகள் உடையதாக இக் கட்சி இருந்து வந்துள்ளது.

## மேற்கோள்கள்
# நகர்ப்புறம்

மாநகரம், நகரம், புறநகரப் பகுதிகள் போன்ற நகரத் தன்மை கொண்ட பகுதிகள் **நகர்ப்புறங்கள்** (urban) எனப்படுகின்றன. இப்பகுதிகள் கூடிய குடித்தொகை அடர்த்திகளைக் கொண்டிருப்பதுடன், வணிகம், கைத்தொழில், பல்வேறு சேவைத் தொழில்கள் ஆகியவற்றைப் பொருளாதார அடிப்படையாகக் கொண்டுள்ளன.

## இவற்றையும் பார்க்கவும்

* நகராக்கம்

## மேற்கோள்கள்
# பெருநகர் பகுதி

**பெருநகர் பகுதி** (metropolitan area) என வேலைவாய்ப்பும் மக்கள்தொகையும் மிகுந்த நகரமையத்தை சுற்றி சமூக பொருளியல் காரணங்களால் பிணைந்துள்ள சிறுபயணத் தொலைவில் அமைந்துள்ள புறநகர்ப்பகுதிகளை உள்ளடக்கிய நகரப்பகுதி அழைக்கப்படுகிறது. இக்காரணங்களால் பெருநகர்ப் பகுதி சில நேரங்களில் **பயணிகள் வட்டம்** என்றும் **தொழிலாளர் சந்தை பகுதி** என்றும் அறியப்படுகிறது.காட்டாக, சென்னையை அண்மித்துச் சூழ்ந்துள்ள திருவள்ளூர் மாவட்ட நகரங்களும் காஞ்சிபுரம் மாவட்ட நகரங்களும் அவற்றின் பணிவாய்ப்பு, போக்குவரத்து மற்றும் வணிகத் தொடர்புகளால் பிணைக்கப்பட்டு **சென்னை பெருநகரம்** என அழைக்கப்படுகிறது.

## இந்தியா

இந்தியாவில் மக்கள்தொகை கணக்கெடுப்பு ஆணையரின் வரையறையின்படி 40 இலட்சம் (4 மில்லியன்) மக்கள்தொகைக்கு மேற்பட்ட நகரங்கள் பெருநகரங்களாக அறிவிக்கப்படுகின்றன. மும்பை, தில்லி, சென்னை, கொல்கத்தா, பெங்களூரு, ஐதராபாத்,நாக்பூர், அகமதாபாத், புனே, நாசிக்,கோயம்புத்தூர் ,திருச்சி,சேலம் மற்றும் சூரத் ஆகிய பதிநான்கு நகரங்கள் தகுதி பெற்றுள்ளன. இந்நகரங்களில் வாழும் அரசு ஊழியர்கள் கூடுதல் வீட்டு வாடகைப்படி பெற தகுதியானவர்கள்.

## மேற்கோள்கள்

## வெளியிணைப்புகள்

* Metropolis.org, An organisation of world metropolises
* Urban Employment Areas in Japan பரணிடப்பட்டது 2007-02-02 at the வந்தவழி இயந்திரம் (Metropolitan Employment Areas in Japan)
* Turismo.fvg.it, (Metropolis read by maps in Friuli Venezia Giulia - Northeast of Italy - EU)
* Geopolis : research group, university of Paris-Diderot, France — Urbanization of the world
# நாட்டுப்பெயர்

**நாட்டுப்பெயர்** ( "Demonym" ) அல்லது **இராச்சியப்பெயர்** என்ற சொல்லின் அர்த்தம், ஒரு குறிப்பிட்ட இடத்தில் வாழும் மக்கள் அல்லது குடியினரைக் குறிக்கும் சொல் என்பதாகும். இது அந்த இடத்தின் பெயரிலிருந்து தோன்றும். உதாரணமாக, கனடாவில் வாழும் மக்கள் "கனடியர்கள்" என்று அழைக்கப்படுகின்றனர், மற்றும் ஜப்பான் நாட்டைச் சேர்ந்தவர்கள் "ஜப்பானியர்கள்" என்று அழைக்கப்படுகின்றனர்.

தமிழில், demonym என்பதற்கு  **இராச்சியப்பெயர் அல்லது நாட்டுப்பெயர்** என்ற வார்த்தைகள் பயன்படுத்தப்படுகின்றன. இவை ஒரு குறிப்பிட்ட நாடு அல்லது இடத்தில் வாழும் மக்கள் பெயர்களைக் குறிக்கும். உதாரணமாக, இந்தியாவில் பிறந்த ஒருவர் தமிழில் இந்தியர் என்று அழைக்கப்படுவர்.

அவை இலக்கியம் வரலாறு மற்றும் அன்றாட உரையாடலில் பரவலாகப் பயன்படுத்தப்படுகின்றன. ஒருவரின் தோற்றத்தை அல்லது ஒருவரின் பின்னணியை சுருக்கமாக வெளிப்படுத்த இவை உதவுகின்றன. இவை மொழியின் ஒரு சுவாரஸ்யமான பகுதியாகும். இது புவியியல் மற்றும் மக்களின் தொடர்பைப் புரிந்துகொள்ள உதவுகிறது.

## மேலும் காண்க

* தமிழ் பெயரிடல்
* ஆண் தமிழ்ப் பெயர்கள்
* பெண் தமிழ்ப் பெயர்கள்

## மேற்கோள்கள்
# கிழக்கு நேர வலயம் (வட அமெரிக்கா)

| கிழக்கு நேர வலயம் |
| --- |
|    (வலதுகோடி மஞ்சள்) |
| ஒ.அ.நே தள்ளிவைப்பு |
| EST | UTC−5:00 |
| EDT | UTC−4:00 |
| தற்போதைய நேரம் () |
| EDT | 8:22 am on  சூன் 9, 2026 |
| பகல்சேமிப்பு நேரப் பயன்பாடு |
| பகல்சேமிப்பு நேரம் இந்த நேரவலயத்தின் அனைத்துப்பகுதிகளிலும் மார்ச்சு மாத இரண்டாம் ஞாயிறு முதல் நவம்பர் மாத முதல் ஞாயிறு வரை பாவிக்கப்படுகிறது. |
| பசேநே துவக்கம் | மார்ச்சு 8, 2026 |
| பசேநே முடிவு | நவம்பர் 1, 2026 |

**கிழக்கு நேர வலயம்** (**ET**) ஐக்கிய அமெரிக்காவின் கிழக்குப் பகுதியில் தொடர்ச்சியாக உள்ள 17 மாநிலங்களிலும் கனடாவின் கிழக்குப் பகுதியின் சில இடங்களிலும் தென் அமெரிக்காவில் மூன்று நாடுகளிலும் கடைபிடிக்கப்படும் நேர வலயம் ஆகும்.

எங்கெல்லாம் **கிழக்கு சீர்தர நேரம்** (**EST**) பயன்படுத்தப்படுகிறதோ அங்கெல்லாம் சீர்தர நேரம் (இலையுதிர்/குளிர்காலம்) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே - 05:00).
(இளவேனில்/கோடைக் காலத்தில்) பகலொளி சேமிப்பு நேரம் கடைபிடிக்கப்படும்போது **கிழக்கு பகலொளி நேரம்** (**EDT**) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே−04:00).

நேர வலயத்தின் வடக்குப் பகுதிகளில், மார்ச்சு மாதத்தில் இரண்டாவது ஞாயிறு அன்று, அதிகாலை 2:00 மணி கிழக்கு சீர்தர நேரம் போது, கடிகாரங்கள் அதிகாலை 3:00 மணிக்கு நகர்த்தப்படுகின்றன. நவம்பர் மாதம் முதல் ஞாயிறன்று அதிகாலை 2:00 மணி கிழக்கு பகலொளி நேரம் போது கடிகாரங்கள் அதிகாலை 1:00 மணிக்கு பின்னால் நகர்த்தப்படுகின்றன. தெற்குப் பகுதிகளிலுள்ள பனமா, கரிபீயனில் பகலொளி சேமிப்பு நேரம் அனுசரிக்கப்படுவதில்லை. ஐக்கிய அமெரிக்காவில் நேர்வது போலவே, கனடாவிலும் நேரம் மாறுகிறது.

## மேற்சான்றுகள்